भोजपुरी सिनेमा की पॉपुलर आइटम क्वीन सीमा सिंह आगामी 30 जुलाई को लन्दन में आयोजित होने जा रहा ‘ढिशुम आईबीएफए’ (इंटरनेशनल भोजपुरी फिल्म अवार्ड) में अपने मोहक अदा का जादू चलाने वाली हैं। सीमा सिंह ने अब तक बहुत से शो और अवार्ड समारोह में शिरकत की हैं। हर मंच पर उन्होंने अपना अलग छाप छोड़ा है। अब तक भोजपुरी फिल्मों में 500 से अधिक गानों में आइटम डांस का तड़का लगाया है तथा कई सुपरहिट फिल्मों के गानों में सीमा सिंह को खास लोप्रियता मिली है। सीमा सिंह ने हिन्दी और भोजपुरी सहित मराठी, बांग्ला, गुजराती, उड़िया, तमिल, तेलगु आदि क्षेत्रीय भाषा की फिल्मों में अपने मंत्रमुग्ध कर देने वाले नृत्य व अदा का जलवा बिखेर चुकी है। और रुपहले परदे पर निरन्तर अलग – अलग भाषाओं की फिल्मों में अपने लाजवाब ठुमके से अपने चाहने वालों व प्रशंसकों का मनोरंजन करती हैं।